Πλατυκοκάλι

Το πλατυκοκάλι  (Alectis alexandrina) είναι είδος ψαριού της οικογένειας των Καραγκίδων. Απαντά κυρίως στις τροπικές και υποτροπικές ακτές της Αφρικής στον Ατλαντικό ωκεανό και στη Μεσόγειο και συναντάται σε βάθος μέχρι τα 70 περίπου μέτρα. Τα ενήλικα παραμένουν κοντά στις παράκτιες περιοχές, ενώ τα νεαρά είναι πελασγικά ψάρια. Το μέγιστο καταγεγραμμένο μήκος του είναι τα 100 εκατοστά και το μέγιστο δημοσιευμένο βάρος του είναι 3,170 γραμμάρια. Τρέφονται με καλαμάρια και άλλα ψάρια. Το κύριο χαρακτηριστικό του είδους είναι το αμφίκυρτο σχήμα με το προτεταμένο μέτωπο.

 Πηγές 

 Αφρόψαρα

Κατηγορία:Καραγκίδες
Κατηγορία:Ψάρια του Ατλαντικού Ωκεανού